ADOLESCENCIJA
SEDAM MJESECI
ZATVORENI CENTAR ZA OBUKU POSJETITELJ
KLINIČKA PSIHOLOGINJA
Radite li ovdje?
U posjetu sam.
Aha.
Možete li nakratko ući?
Oprostite, kasnim.
Nema veze. Vidio sam na kamerama da dolazite.
Dovode ga.
Čujem da je sudjelovao u nasilnom incidentu.
-Kako ste to čuli? -Izvijestili su nas.
-To bi bilo korisno vidjeti. -Je li važno?
Za vašu procjenu.
-Htjela bih to vidjeti. -U redu. Upalit ću glavni server.
Inače je prilično miran.
Ne znam je li to važno.
Je li ono što ja primijetim važno za vašu procjenu.
Evo.
-Modrice i ogrebotine. -Pročitala sam.
-Jedan krivi drugoga. -Znam, pročitala sam.
Bili ste pet puta?
Da.
-Znate li što ćete napisati u izvještaju? -Da znam, ne bih bila ovdje.
Onaj drugi došao je samo tri puta.
Nemojte ništa više reći. Ne smijem znati što drugi psiholog kaže, radi ili misli.
Važno je napraviti dobru, a ne brzu procjenu.
-Oprostite, glup sam. -Niste. Ja jednostavno tako radim.
Dobro. Jamie je na svome mjestu. Odvest ću vas.
Moram uzeti vruću čokoladu iz aparata.
Sjećam se.
Pustite me!
Ne! Pustite me!
Da, u podrumu imamo laboratorij za mučenje.
Uz odobrenje vlade. Tajna posla.
Što je to?
Voli vruću čokoladu s marshmallowima.
Ozbiljno shvaćate svoj zadatak. To još nisam kušao.
Mislim da je to bio Mark.
Jadnik je pun opeklina od radijatora.
Ali ne znam što je učinio da je završio ovdje.
Nije slavan kao vaš Jamie.
-Ajmo, brzo! -Dvojica smo, dolazimo.
Eto. Znate gdje sam.
-Sve u redu? -Da.
-Zdravo, Jamie. -Zdravo.
-Tu smo ako nas trebate. -Da.
-To vrijedi i za tebe. -Dobro.
Promatrat ćemo.
Vruća čokolada.
-S dodatkom? -S puno dodatka.
Sjetili ste se. Hvala.
I sačuvala sam ti pola svog sendviča ako si gladan.
-S čim je? -Sa sirom i krastavcima.
Nema rajčica?
Rajčice ne pašu uz kisele krastavce.
Nema salate?
Zar bih ti to učinila?
Nema rajčice ni salate. Samo sir i krastavci.
-Hoćeš? Spremit ću za poslije. -Pojest ću.
Nisam baš siguran u krastavce, ali pojest ću.
-Vi ste ga napravili? -Jesam.
-Pravite sendviče? -To ti je čudno?
Nije. Moja ih mama pravi.
Eto, i ona i ja!
Fino je.
Vruće je.
To mi ne smeta.
-Izgledaš bolje nego prošli put. -Što bi to trebalo značiti?
Vratila ti se boja u obraze.
-Zvučite kao neka baka. -Zaista?
„Vratila ti se boja. Nisi bio tako loše!”
Dobro imitiraš.
Ha čujte.
Viđaš li djeda i baku?
-U zadnje vrijeme ne. -Mislila sam prije.
Viđao sam ih.
Tatine mamu i tatu. Mama se sa svojima ne slaže.
Razgovarali smo o tome.
Kakvi su roditelji tvog tate?
Ne znam. Slični su njemu.
Što to znači?
Točno znaju kako što vole. „Nema umaka. Baš šteta.”
Ili: „Molim krišku uz večeru, Amanda. Ako ima.”
Krišku čega?
Kruha.
-Vi ste šminka? -Nisam. Samo nisam odakle si ti.
Što kažete za kruh ako ne kažete „kriška”?
Pa kruh.
Šminka ste.
Dobro, ako ti tako kažeš.
Kako zovete didu? Sigurno „djede”.
-Ni govora. -Ma sigurno.
Zovem ga dedić.
Što?
Stvarno?
Stvarno.
-Isuse! To još nisam čuo. -Ne znam zašto.
Možda je htio da ga tako zovem. Nisam sigurna.
Stvarno ste šminka.
Nećeš kušati sendvič?
Poslije. Ma zbog krastavaca mi je.
Mrzim ih.
Mrziš ih?
-Baš sam zabrljala. -Jeste.
Dobro.
Možemo li razgovarati o tebi?
Prepoznaješ oca u svom djedu?
Pa valjda.
Zbog onog što kažu ili kako nešto rade? Kakvi su tvoj tata i njegov tata?
Muškarci.
Dobro. Bi li upotrijebio riječ „muževni”?
Vi ste je upotrijebili.
Kad čujem riječ „muževan”, pomislim da znaju popravljati.
Vole izrađivati stvari.
Vole sport. Vole ići u pivnicu.
Da.
U pivnicu ne, ali da.
Tata ne ide u pivnicu?
Pa ne baš.
Ne koliko moj dedić.
-Zafrkavat ćeš me za to, ha? -Da.
Tvoj djed više ide u pivnicu?
Ne znam.
-Više ne dolazi tako često. -Koliko često?
Možda svake druge nedjelje.
Katkad tijekom tjedna kad i mama i tata rade.
Tada više dolazi baka.
Češće tijekom praznika.
-Bili smo skupa na Tenerifeu. -Na odmoru?
Ne. Brali smo banane.
-Na odmoru, naravno. -Dobro.
Nisam još nikad čula da netko upotrijebi branje banana kao repliku.
Također, kad čujem riječ „muževan”, pomislim kako muževni muškarci…
Sve ovo jer sam rekao da zvučite kao baka.
Što?
Ovo govorite jer sam rekao da zvučite kao baka.
I sada tupite o toj muškosti.
Da.
Prvi ste put imali konkretna pitanja.
„Je li to u redu? Znaš li da to nije u redu?”
-A sad biste samo brbljali. -Nadam se da ne.
Istina je. Prvi put ste pitali:
„Je li normalno da odrasli zamorac pojede mlade?”
A sad me pitate kako zovem kruh. Kao da me želite navući.
Navući? Na što?
Moj je tata dobar.
U redu?
Dobro. Znam.
Samo razgovaramo o njemu.
A nema potrebe.
U redu, ako tako misliš. Ali ne želim te ni na što navući.
-Sad sam vas razljutio. -Nisi.
Mogu li vidjeti vaše bilješke o meni?
-Zar nešto pišem? -Sigurno pišete.
Da.
Smijem li vidjeti što ste napisali?
Naravno da ne.
-Odvjetnici kažu da radite za nas. -Nisu to rekli.
Pitala sam ih nakon što si to prošli put rekao.
Razgovarate s njima?
Tvoj me tim angažirao, ali ne radim za tebe.
-Što im kažete? -Pišem nezavisan…
Što vam kažu?
Nezavisan izvještaj prije izricanja presude.
Sudac će ga pročitati da bolje razumije tebe
i to kako si shvatio optužbe. Dobro?
Samo želim razgovarati s tobom. I da ti razgovaraš sa mnom.
Da, imala sam izravnija pitanja, ali mislim da…
Dosadna sam ti?
-Ne. -Dobro.
Mislim da si ti, kao i svatko drugi,
presložen da bih te upoznala samo izravnim pitanjima.
Dobro smo razgovarali. Možemo li to ponoviti?
-O čemu smo razgovarali? -O tvojim prijateljima, sestri, mami.
-Ne sjećam se da sam išta rekao. -Jesi.
Što osjećaš prema njima. Kako je Lisa i što mama misli o tebi.
-I sad želite razgovarati o tati? -O svačemu.
Mogu ti reći pitanja o kojima sam danas htjela razgovarati.
Dobro, može.
Htjela sam razgovarati o tučnjavi u kojoj si sudjelovao.
-Nije to bilo ništa. -Zašto si se potukao?
-On me prvi udario. -Zašto?
Jer smo se zakvačili. Nije važno. Nije to bila prava tučnjava.
-Dakle, nije zanimljivo? -Nije.
Dobro, idemo dalje.
-Sad sam ja glavni? -Možda.
Zapisala sam i da te želim pitati kako je to biti muškarac.
Želite kurac i muda?
Zanima me kako je tebi biti muškarac.
Ne znam.
To je preveliko pitanje, ha?
A tučnjava je premalo pitanje.
Zato mi je korisnije da vidim kamo razgovor ide
i da ga navodim prema pitanjima o tome što misliš o tati i djedu.
O tome kakvi su muškarci.
Umjesto da te pitam: „Nego, Jamie, kako je to biti muškarac?”
„Nego, Jamie, kako je to biti muškarac?”
Ne navlačim te.
Samo razgovaramo.
Bi li htio malo razgovarati o tati?
Mogu li vidjeti bilješke? Što ste napisali i kako?
Ne.
Nisi baš toliko glavni.
Voli li tata svoj posao?
Popravlja zahode. Što mislite?
Naporno radi.
I puno. Najbolje se zaradi na hitnim intervencijama.
Je li duhovit?
Zna biti.
Nježan?
-Ne, to je čudno. -Ljut?
-Pa valjda. -Zna li se jako naljutiti?
Nikad me ne tuče.
Dobro. Nastavi.
Što da nastavim?
-U tome je stvar? -Zašto kažeš da je ljut?
Katkad se razbjesni. Kao svi mi.
Dobro. Znači, ljuti se onoliko koliko je normalno.
Jednom je srušio drvarnicu kad je baš poludio,
ali nikad nije gore od toga.
Uplašio si se?
Ne. Tad mi je to bilo smiješno.
I Lisi. Onda nas je mama poslala u sobu.
Uglavnom nije takav.
Gotovo nikad.
Što radi kad nije na poslu?
Kao da ga testirate.
Ne, zanima me tvoj odnos prema njemu.
Važan ti je. Bio ti je odrasla osoba u pratnji.
Da, zato što ne osuđuje.
Dobar je.
Dobro da znam.
Što radi kad nije na poslu?
Voli sve sportove.
Mama kaže da bi i kuglanje na travi s njim bilo zabavno.
Bi li gledao kuglanje s njim?
Ne, nije to za mene.
Ne voliš sport?
-Ne. -Uopće?
Da. Mnogo mi toga ne ide, ali znam se super izvući s tjelesnog.
Kako?
Boli me glava. Ozlijedio sam nogu.
Mučno mi je.
„Vrti mi se, smijem li sjesti?” I tako to.
Kako to tvoj tata prihvaća?
On nije…
Ne zna za to.
Zna da nisam sportski tip.
Prije me vodio na nogomet.
Taj…
Taj nogomet subotom.
I…
Navijao bi za mene i sve…
Ali kad bih zajebao, samo bi…
Samo bi skrenuo pogled.
Pravio bi se da ne vidi?
Možda, ili…
Možda samo nije htio da vidim da mu je…
žao.
Žao?
Ne znam.
Da se srami.
Kako si se osjećao kad si vidio taj sram?
-Trebate reći da me se ne srami. -Da?
Da!
Trebate reći: „Sigurno se nije sramio, ti si to samo mislio.”
Ili zaista mislite da se ne bi sramio svog djeteta?
-To su ti rekli drugi ljudi? -To treba reći!
Nije li to laganje?
Nije.
Ne znam, ne volim laganje.
Ni meni u školi nije išao sport.
Ali bili ste dobri u drugome, zar ne?
Zašto to misliš?
Tako izgledate.
I pametni ste pa…
Zar si mislio da tebi ne ide ništa drugo?
Ma bilo mi je svejedno ide li mi.
Teško je kad se tako osjećaš.
Nije.
Ljudi većinom to i misle.
Većinom misle da su u svemu loši?
Većinom i jesu loši.
-Osjeća li se tako i tvoja sestra? -Ne.
-Lisa je pametna. -A tata?
Ne znam.
Ali mama tako misli.
Mama misli da je u svemu loša?
Zna ispeći meso, ali…
Morate pitati nju.
-Jeste li ih upoznali? -Tvoje?
-Da. -Telefonski sam razgovarala s tatom.
-Da? -Da. To je dio procjene.
Kako je?
Dobro. Žalostan je što si ovdje. Više od toga ne mogu reći.
Nije u redu to što sam ovdje.
-Smijem li vas nešto pitati? -Naravno.
-Možete li me izvući odavde? -U tome ti ne mogu pomoći.
Zašto me ne stave u pravi zatvor?
-Nije bilo bolje ustanove. -Ali ludnica?
-To je zatvoreni centar za obuku. -Obuku?
Za što nas obučavaju?
Drugi dečki stalno vrište.
Ljuljaju se i viču na Coronation Street.
Od početka do kraja!
Jedan mali poludi kad god vidi Stevea McDonalda. Ludi su!
-Ovo je bilo najbolje mjesto. -Ryan je doma do suđenja.
Nije optužen za težak zločin.
Optužen. Samo sam optužen.
Da sam je ubio, shvatio bih. Ali ovako…
-Nisam to ja odlučila… -Hoće li me premjestiti radi suđenja?
Još nije odlučeno.
Bit će u Londonu ili ovdje?
Moraš sjesti, Jamie. Ako ne sjedneš…
Ne znate ili mi ne želite reći?
Još nije odlučeno! Molim te, sjedni.
Ne želim!
Ako ne sjedneš, moram prekinuti.
-Možda i želim! -Želiš li?
Naljutili biste se. Morali biste ponovno doći.
Jamie, ako ne sjedneš…
Jebemu, ne želim sjesti!
Nećete mi govoriti kada da sjednem!
Ne kontrolirate što ja…
Pogledajte me!
Ne kontrolirate što radim u životu.
Utuvite si to u jebenu glavu!
U kurac!
Je li sve u redu?
-Nema problema. -Jebemu.
Jamie.
Vikao sam. Žao mi je.
-Da ga malo izvedem? -Ne. Idem si ja po čaj ako smijem.
Donesete mi još jednu čokoladu?
-U redu. -Ne morate.
Da.
Radi probleme?
Mogu li pogledati u sobu?
-Nema zvuka. -Nema veze. Smijem li?
Naravno. Mi casa je vaša casa. Ili kako to već kažu.
-Poslije vas. -Hvala.
Što vidite?
Hoću reći, što tražite? Govor tijela?
Čitam knjigu o tome.
Sestra mi ju je dala.
Znate,
ljudi taje.
Ne moram vam ja to reći.
Ali puno toga taje.
Ali možda tijelom govore istinu.
-Licem. -Da, možda.
-Ne bih mogao raditi vaš posao. -Ne bih ni ja vaš.
Da se zamijenimo?
Kakvo vam je radno vrijeme? A plaća?
-Dodatak za godišnji? -Uglavnom volim svoj posao.
E, pa…
Ja svoj mrzim.
Vama je vjerojatno ovako bolje.
Da.
Trebala sam samo to.
Na usluzi!
-Volim pomoći. -Hvala.
Hvala.
Biste li radije da ostanem?
Ne, to ne bi bilo dobro.
Jamie, ja nisam policajka. Nije mi cilj izvući priznanje.
Samo želim shvatiti. Znam da misliš da te želim navući.
To sam davno rekao.
Samo želim shvatiti kako ti shvaćaš svijet.
A ja shvaćam
da vi želite shvatiti kako ja shvaćam svijet.
Hajde.
Postavite mi pitanja.
Bit ću bolji.
Dobro.
Druga je asocijacija koju imam na riječ „muškost”
to što muževni muškarci osjećaju prema ženama.
-Opet se vraćamo na to? -Da, može?
Da.
Morate shvatiti kako ja shvaćam žene.
-Zaboravila sam čokoladu. -Nema veze.
-Idem po nju. -Sjednite, molim vas!
U redu je, ne zaslužujem je.
Vikao sam.
Pitajte me o ženama, muškarcima, čemu god.
Sigurno imaš mišljenja o muškarcima i ženama.
Kakav je tata prema mami?
-Opet po mom tati? -Ne po njemu.
-Dobar je prema mami. -Kažeš da je srušio drvarnicu.
Naljuti se na sebe, ali nju nikad nije udario.
-Razgovara li s drugim ženama? -Što?
-Je li ljubazan prema drugim ženama? -Nije!
Voli moju mamu.
Pitam ima li prijateljice.
Nema. Frendovi su mu frendovi.
I muškarci su?
To nije u redu? Što to znači?
Ne, to je u redu.
Nismo li završili s tatom?
-Jamie, samo pokušavam… -Shvatiti.
Znam, ali ovo s njim nema nikakve veze.
Dobro. U redu.
-Imaš li ti prijateljice? -Nemam.
Kao i tati, prijatelji su ti dečki?
Drugi psihić postavlja normalnija pitanja.
-Dobro. -Zanima vas što?
Ne smijem znati.
Samo kažem.
Ne smijem. Zaključak moram donijeti nezavisno.
Dobro, onda neću ništa reći.
Što ti misliš o ženama?
Volim ih.
Ali niste u osobito prijateljskim odnosima?
Ali nisam kreten.
-Privlače li te žene? -Da. Nisam gej.
Utvrdili smo da nemaš djevojku.
Da.
Nisam te još pitala bi li htio imati djevojku.
Bih. Tko ne bi?
Da imaš curu, što bi s njom radio?
Što to znači?
Bi li je izvodio? Ako bi, kamo?
U kino.
Na kakve filmove?
Na horor.
Za starije od 15 g.?
Da. Nemarni su, možeš ući.
A nakon kina,
bi li je odveo u šetnju ili ravno doma?
Ne.
Ne ravno doma.
Bi li je htio poljubiti?
Smijete li to pitati?
O tome ne razgovarate u školi?
Što misliš dokle bi netko tvoje dobi išao s curom ili dečkom u seksu?
-Rekao sam da nisam gej. -Nisam to ni sugerirala.
-Zaista želite da odgovorim? -Da, ako možeš.
Ne znam. Diranje. Ljubljenje.
Diranje u kojem smislu?
Da je diram po tijelu.
Po prsima?
-Da. -Po stražnjici?
-Da. -Po stidnici?
Po vagini?
Ne znam, možda.
-Vjerojatno ne? -Možda.
Sigurno me to smijete pitati?
Znači, smatraš da je normalno da 13-godišnji heteroseksualac
dira djevojci prsa i stražnjicu?
Preko odjeće ili ispod?
Ispod.
Možda.
Ali uglavnom preko.
Već sam to radio. Ljubio se i dirao.
Dobro.
-Dvije su mi cure pokazale sise. Prsa. -Ne moraš se služiti mojim riječima.
I dirao sam ih, tako da…
Dobro.
Jedna mi je dirala kitu
preko hlača.
Dobro.
-Mislim da joj se svidjelo. -A tebi?
Naravno.
Ma baš i ne.
Nije ti se to svidjelo?
Ne znam.
Ovdje nema točnog ili pogrešnog odgovora.
Znaš i sâm. Važno je samo da pokušaš reći istinu.
Da.
To se nije dogodilo.
-Cura te nije dirala preko hlača? -Nije.
A jesu li ti dvije cure pokazale grudi?
Nisu, ali…
-Vidio sam fotografije. -Pornografske?
Ne. Ne pornografske.
Svi gledaju porniće.
Slike cura iz generacije koje sam znao. Koje znam.
Vidio si gole slike dviju cura iz generacije?
Da.
-Bi li im bilo drago što si ih vidio? -Svi su ih ostali vidjeli.
Je li Katie bila jedna od njih?
Što?
-Kako znate? -Kakav je osjećaj…
-Kako ste pogodili? -Nisam pogodila. Pitala sam.
Kakav ju je osjećao bio vidjeti?
-Pitate je li mi se digao? -Pitam kako si se osjećao.
Svidjelo mi se. Smijemo li ovako razgovarati?
Kako se osjećaš kad gledaš tuđe gole slike?
A što mislite?
Točnije, kako se osjećaš kad gledaš gole slike ljudi koje znaš?
Ne znam. Dobro.
Moćno?
-Daje li ti to neku moć? -Ne.
To je nastrano.
Je li te Katie privlačila?
Nije bila moj tip.
Znači, nije?
Bila je…
Bez uvrede, ali ravna.
Aha.
To su rekli svi koji su vidjeli, ne samo ja.
Slika je kružila po školi. Snapchat, znate.
Samo ona.
Do pasa.
Ništa drugo.
Poslala je Fidgetu, a on je proširio.
Zašto je to poslala Fidgetu?
Ne znam. Sviđao joj se.
Pokušala ga je privući?
On ju je to tražio.
Ali više ih neće dobivati.
Neće. Mrtva je.
Ne.
Nisam mislio od nje.
Nego od drugih cura.
Nitko mu neće slati slike jer nije pazio na onu koju je dobio.
Idiot.
Misliš da je trebao skupiti više slika od cura prije nego što ih je podijelio?
Da. Ne znam.
Zašto ste tako rekli: „Mrtva je”?
Jer je mrtva.
Pitala sam privlače li te žene. Misliš li da si ti ženama privlačan?
Kakvo je to pitanje?
Što misliš? Misliš li da se sviđaš curama?
Ne.
Naravno da ne.
Zašto „naravno da ne”?
Jer sam…
Ružan sam.
Kako se zbog toga osjećaš?
-Nećete reći da nisam ružan? -Nebitno je što mislim.
Ne govorite ono što i drugi.
-Kako bi se osjećao da to kažem? -Zašto ne govorite kao drugi?
Trebala sam se pobuniti kad si rekao da te se tata srami
i kad si za sebe rekao da si ružan?
Ne znam.
Zanima me to što misliš da si ružan, Jamie.
Da.
Fascinantan sam.
To me zanima jer mi je važnije što misliš nego ono što je istina.
Kako se osjećaš zato što si ružan?
Kako biste se vi osjećali?
Ne znate kako je to.
-Jer niste. Zgodni ste. -Nije tu riječ o meni.
-Mislite da niste zgodni? -Nisam ja ovdje zanimljiva.
Vi niste zgodni? I ja sam ružan?
Nisam se izjasnila o tome. Imam dobar razlog!
-Baš. -Želim tebe razumjeti.
Shvatiti kako ja shvaćam shvaćanje?
Da!
-S onim drugim je lakše. -Dobro.
Puno lakše provjerava shvaćam li.
-Žele dva mišljenja. -Shvaćam li što sam učinio!
Ne! Odjebite! Nisam to rekao!
Stavili ste mi riječi u usta! Ovo je zamka!
-Vi ste… -Jamie!
Što je to bilo?
Ha?
Koji je to bio kurac?
Signalizirate mu kao jebena kraljica.
Moraš sjesti.
U kurac!
U kurac.
Jebemu!
-Hoćeš li sjesti? -Odjebite!
Jebemu!
U kurac.
Jesi li završio?
Dobro.
Sjest ću.
Sretni?
Ha?
Idete li sad?
Idete li?
Bi li htio da odem?
To ne ovisi o meni.
Ako želiš da odem, mogu otići.
U jednom od prijašnjih razgovora rekao si
da imaš prijatelje, Tommyja i Ryana.
Ali da se ne smatraš popularnim.
Da.
Rekao si da su vas trojicu maltretirali.
Obožavate govoriti o maltretiranju.
Tommyja su zvali Round Pounds
jer mu mama kupuje u Poundlandu.
Da, ali ne kupuje.
-Ryanu su govorili da je glup. -On je glup.
To je bila istina.
-Osjećali ste se izopćenima. -Oho, velike riječi!
Katkad bi prešli na djela.
Pljuvali bi vas s prozora učionica. Podmetali vam nogu i gurali vas.
Da.
-Vrijeđali su te i maltretirali. -Ne. Podmetali su mi nogu i pljuvali me.
Jamie, zašto imaš profil na Instagramu?
Što?
-Treba mi. -Zašto?
Da gledam tuđe profile.
Ne možeš ako nemaš svoj.
Aha. Na Instagramu pratiš puno žena. Manekenki.
Da.
Nije nužno objavljivati slike. Zašto ti objavljuješ slike sebe?
Ne znam. Zar ne smijem?
Smiješ.
Zabavnim slikama s prijateljima pokazuješ nasilnicima da griješe?
Ne!
Želiš pokazati svoju obitelj?
Nema šanse da njih objavljujem.
To ste vidjeli jer me sestra označila.
Nekom bi se mogle svidjeti tvoje fotografije?
Mogao bi ući u razgovor, naći prijatelja, curu?
Ne! Što to govorite?
Katie je nekoliko puta komentirala tvoje fotografije.
Da.
Što radite?
Što je ovo?
Pomakni se.
Napisala je ovo.
Zar me smijete sve to pitati?
-Je li Dillon dopustio ta pitanja? -Da.
Dopustio je. Smijem te pitati o tvojoj intimi.
Ali ako ti je to nelagodno ili imaš pitanja,
u ovoj ustanovi ima ljudi koji ti mogu pomoći.
Katie ti je ovo napisala na Facebooku.
Na Facebooku?
Na Instagramu.
Jeste li dobro?
Malo ste crveni.
Jesam li vas uplašio vikanjem?
-Ovo je napisala na Instagramu. -Imam tek 13 g.
Nisam baš tako strašan.
-Koji su ovo emotikoni? -Baš neugodno.
Bojati se 13-godišnjaka.
Što znače ti emotikoni, Jamie?
Što znači emotikon graha? To je grah, zar ne?
Sugerira da sudjelujem u grupama istine.
Kakve su to grupe?
One u kojima govore da nas žene ne trebaju i ne žele.
-Sudjeluješ li u njima? -Ne.
-Ali znaš što se ondje govori? -Da, jer svi pričaju o tome.
O incelima. Pogledao sam, ali nije mi se svidjelo.
Je li ovim emotikonima htjela reći da si incel?
Da.
Možeš li ih objasniti?
Želi ljubav, neće je dobiti.
Boli me grlo.
Crvena pilula, eksplodira. To je isto što i crvena pilula.
I omjer 80-20.
Što je 80-20?
Da 80 % žena privlači 20 % muškaraca.
Mislim da za to imaju pravo.
Mnogima se jako sviđaju njezini komentari.
Da, smiješni su im.
Sigurno ti je to bilo okrutno.
Da, valjda.
Je li to radila još nekome?
-Nije. -Zašto je onda tebi?
Jer sam ružan.
-Misliš da ti je zato to radila? -Valjda sam najružniji.
Jesi li je pozvao na red?
-Jesam. -Što si rekao?
Ne znam. „Nisam ono što govoriš.” Ili…
Što je ona rekla?
Samo se…
Samo se nasmiješila i rekla: „Okej!”
I onda otišla.
Nisi nikom rekao što radi?
-Sad je prekasno. -Sigurno te povrijedila.
Nisam je ubio.
Mislite da jesam zbog snimke. Snimkama više ne možete vjerovati.
To su lažne vijesti.
-Ne osuđujem te. -Nisam je ubio.
Bila je gadura. Čak i vi to vidite.
Trebao sam je ubiti, ali nisam.
Samo sam…
Samo sam je…
Da se samo vidite! U iščekivanju ste hoću li reći nešto važno.
Samo sam…
Pozvao sam je van nakon fotografije.
Rekao sam da mi je žao što su to učinili.
Svima pokazali njezine sise. Prsa.
Pozvao sam je da idemo u lunapark.
Znate,
mislio sam da je možda slaba.
Mislio sam da je možda slaba.
Jer su je svi zvali droljom.
Ili govorili da je ravna. Pa sam mislio, dok je tako slaba,
možda joj se svidim.
Pametno, zar ne?
Da je pozoveš van kad se drugima ne sviđa?
Rekao sam da mi je žao. Da je Fidget šupak.
I da ću je odvesti u lunapark ako želi.
Prema tvojoj teoriji, bila je dostupnija zbog slabosti?
Da.
Rekao si da ti se nije sviđala.
Ravna je, to stoji. Ali to mi nije smetalo.
Obukao sam najbolju trenirku.
Ne znam zašto vam ovo govorim, ali rekao sam joj:
„Hoćeš sa mnom u lunapark?”
Što je ona rekla?
Samo se…
Samo se nasmijala i rekla: „Nisam tako očajna.”
Poslije toga je slala emotikone?
Da.
Napadala te jer si se usudio pozvati je van?
-Vi ste to rekli. -Nepoštena sam?
Vi mislite da je gadura,
zar ne?
Što je to radila. Da je gadura koja voli maltretirati.
Bila je gadura koja voli maltretirati.
Ali u tome je stvar.
One noći nisam je ni pipnuo.
Mogao sam, ali nisam. Samo sam…
Imao sam nož. Uplašila se. Ali nisam je ubio.
Mogao sam je dodirnuti bilo gdje, i htio sam. Ali nisam.
Većina bi je dečki dirala.
Po tome sam ja bolji.
Zar ne?
Nisam to mislio. Samo sam umoran.
Previše govorim. Umoran sam.
Užasno sam umoran.
Nisam je ubio.
Jamie, razumiješ li što je smrt?
-Što? -Razumiješ li što je smrt?
Da.
Da Katie više nema i da se ne može vratiti?
Nisam je ubio.
Da to što tvrdiš o njoj…
-Nisam to mislio. -Što god tvrdio, nje više nema.
Onaj tko ju je ubio
onemogućio joj je daljnji život.
Nisam htio biti zloban.
-Nisam joj se sviđao. -Slušaj. Razumiješ li?
Da, nisam glup.
-Razumiješ li da je ubojstvo zločin? -Da.
I da će te zadržati u zatvoru ako te proglase krivim?
-Tko to ne zna? -Razumiješ li tko donosi tu odluku?
-Sudac. Porota. -Dobro.
Ovo nam je zadnji razgovor.
Što?
-Htjela bih te potaknuti… -Zašto?
Da iskoristiš usluge psihologa koje ti ponude.
-Zašto? -Koristit će ti.
-Neće! -To je samo moje mišljenje.
I onda ćete mi se vratiti? U posjet?
Nažalost, potrebna sam drugdje.
-Znači, gotovo je? -Ozbiljno shvati ono što sam ti rekla.
-Hvala na vremenu, pozvat ću Franka. -Hvala?
-Frank! Zahvalna sam ti. -Mislite li da sam iskren?
-Hoćete li to reći sucu? -Govorio si iskreno, da.
Ali sucu ću reći samo što shvaćaš.
Što shvaćam…
-Nismo se oprostili kako treba. -Jesmo.
-Meni se ne čini. -Dosta, idemo.
Nismo završili!
-Jesmo. Hvala, Frank. -Nismo!
Smijem li nešto pitati?
Smiješ.
Sviđam li se vama?
-Ovdje sam kao stručna osoba. -Pa tako ne razmišljate?
-Trebam te procijeniti. -Vi se meni sviđate.
Ne sviđate mi se kao žena, nego kao čovjek.
-Idemo, sinko. -Zar vam se nimalo ne sviđam?
Što onda mislite o meni?
-Odlučite! -Ovo je bilo vrlo korisno.
Da im niste rekli što sam učinio!
-Da niste! -Hej! Dođi.
Da niste… Pustite me! Da se niste usudili!
-Hej! -Jebemu!
-Molim te. -Zar vam se nimalo ne sviđam?
Hajde, Jamie.
-Što onda mislite o meni? -Dobro.
Recite tati da sam dobro!
-Recite tati da sam dobro! -Smiri se.
Recite mu da sam dobro!
Molim vas, recite mu!
O, Bože.
Prijevod titlova: Petra Matić